
REFERAT DE APROBARE A 
PROIECTULUI DE HOTĂRÂRE
Privind acordul Consiliului Local al Municipiului Timişoara şi a participării în calitate de partener la elaborarea PUZ –EXTINDERE ZONA INDUSTRIALĂ ŞI REGLEMENTARE DRUMURI DIN TIMIŞOARA, CALEA STAN VIDRIGHIN, NR.9A, conform Certificatului de Urbanism nr.1004 din 25.03.2019


1.Descrierea situaţiei actuale 
       	Subscrisa SC LISA DRAXLMAIER AUTOPART ROMÂNIA SRL, având sediul în Piteşti, B-dul Nicolae Bălcescu, nr.186 a solicitat acordul Municipiului Timişoara, asupra realizării PUZ-EXTINDERE ZONA INDUSTRIALĂ ŞI REGLEMENTARE DRUMURI, DIN TIMIŞOARA, CALEA STAN VIDRIGHIN, NR. 9A .

2.Schimbări preconizate şi rezultate aşteptate 
     	Subscrisa a conceput un plan de dezvoltare pe o perioadă de 15 ani. 
Scopul acestui plan este dezvoltarea în Timișoara a unui centru de cercetare, dezvoltare şi crearea primei fabrici de baterii auto din România. Fabrica va fi complet automatizată, cu tehnologie de ultimă generație. 
Complexul gândit  de arhitecții DRÄXLMAIER va cuprinde 5 clădiri de producție, concentrate în jurul  unei clădiri- nucleu. „Clădirea – nucleu” va fi o clădire de birouri modernă, cu spaţii sociale, cantine şi laboratoare de cercetare. 
Spaţiile de producție vor avea o suprafață estimată de aproximativ 35.000 de mp, în timp ce spaţiile de birouri vor avea o suprafață  estimată de aproximativ 16.000 mp. 
Dezvoltarea preconizată  este una modernă şi sustenabilă şi are în vedere amenajarea de spaţii verzi si spaţii de recreere.  
     	Propunerea făcută se înscrie în dezvoltarea urbanistică a întregii zone.Apectul şi funcţionarea zonei se vor înbunătăţi odată cu realizarea obiectivului propus.

3.Concluzii
     	Consider oportun iniţierea şi aprobarea proiectului de hotărâre privind acordul Consiliului Local al Municipiului Timişoara şi a participării în calitate de partener la elaborarea PUZ –EXTINDERE ZONA INDUSTRIALĂ ŞI REGLEMENTARE DRUMURI DIN TIMIŞOARA, CALEA STAN VIDRIGHIN, NR.9A, conform Certificatului de Urbanism nr.1004 din 25.03.2019.

